गर्भवती महिलाओं को दूध वितरित
पुष्कर|जयपुर कीपोषण नामक संस्था ने पुष्कर में आंगनबाड़ी केंद्रों के सहयोग से गर्भवती महिलाओं को दूध वितरण कार्यक्रम की शुरुआत की शुक्रवार को संस्था ने पुष्कर के पुराने न्यायालय भवन में संचालित आंगनबाड़ी केंद्र पर पालिका उपाध्यक्ष मुकेश कुमावत के मुख्य आतिथ्य में दूध वितरण समारोह आयोजित किया। इस दौरान क्षेत्र की बड़ी संख्या में गर्भवती महिलाओं को दूध के साथ-साथ साड़ी और बेबी किट भी निशुल्क वितरित की गई। संस्था के अध्यक्ष रिटायर्ड इनकमटैक्स कमिश्नर वीएस कोठारी ने बताया कि संस्था गत तीन वर्षों से 6 शहरों में आंगनबाड़ी केंद्रों पर गर्भवती महिलाओं को दूध वितरण कर रही है और शीघ्र ही अजमेर, कोटा, उदयपुर सहित विभिन्न जिलों के ग्रामीण क्षेत्रों में इसकी शुरुआत होगी। उन्होंने बताया कि गरीब की बस्ती में कोई भी बच्चा कमजोर अथवा कुपोषित पैदा नहीं हो, यही इस संस्था का मुख्य उद्देश्य है।
hin_Deva hin_Deva